**ELŐTERJESZTÉS**

**A Gazdasági és Jogi Bizottság 2022. május 23-i ülésére**

**Javaslat az AGORA Savaria Kulturális és Médiaközpont Nonprofit Kft. által benyújtandó pályázat jóváhagyására**

Tájékoztatom a Tisztelt Bizottságot, hogy az AGORA Savaria Kulturális és Médiaközpont Nonprofit Kft. ügyvezetője a Bizottság jóváhagyását kérte az NKA Petőfi 200 Ideiglenes Kollégiuma által kiírt, alább ismertetett pályázat benyújtásához.

Pályázati cél, tartalom:

**A velünk élő Petőfi – a Petőfi emlékévhez kapcsolódó előadó- és alkotóművészeti versenyek, találkozók lebonyolítása**

Pályázni jogosultak többek között a közművelődési alaptevékenységgel foglalkozó önkormányzati tulajdonú gazdasági társaságok, így az AGORA Savaria Nonprofit Kft. is.

Az igényelhető támogatás maximális összege 1.500.000 Ft. A támogatási intenzitás mértéke max. 100 %.

A megvalósítás időtartama 2022. április 01. – 2023. október 31.

A pályázati díj mértéke 5.000 Ft.

Altéma kódszáma: 690125/10

Benyújtási határidő: 2022. május 31.

A pályázat önrészt nem igényel, így annak jóváhagyására az SZMSZ 51 §. (3) bekezdés 25. pontja alapján a Tisztelt Bizottság jogosult.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen!

**Szombathely, 2022. május 18.**

**/: Dr. Nemény András :/**

**Határozati javaslat**

**………/2022. (V. 23.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelete 51. § (3) bekezdés 25. pontja alapján jóváhagyja, hogy az AGORA Savaria Kulturális és Médiaközpont Nonprofit Kft. az NKA Petőfi 200 Ideiglenes Kollégiuma által kiírt 690125/10 kódszámú felhívásra pályázatot nyújtson be. A pályázati díjak megfizetésére a társaság szokásos működési költségei nyújtanak fedezetet.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, a Kft. ügyvezetője)

**Határidő:** azonnal